สิ่งที่เป็นอยู่ทุกวันนี้ มีเหตุผลมาจากอดีต
อียิปต์เคยเป็นดินแดนที่ยิ่งใหญ่ของโลก ถึงแม้วันนี้อียิปต์จะไม่ได้ยิ่งใหญ่เหมือนเดิม แต่สิ่งที่คนทั่วโลกใช้ทุกวันนี้โดยมีพื้นฐานจากอียิปต์คือ เลขฐานสิบ หรือการนับถึงสิบแล้วขึ้นหลักใหม่ไปได้เรื่อยๆไม่รู้จบ ลองคิดดูว่าการนับเลขไม่รู้จบ ก่อให้เกิดความก้าวหน้าทางคณิตศาตร์ และ วิศวกรรมศาสตร์ ได้มากขนาดไหน?
31 พ.ค. 2563

สิ่งที่เป็นอยู่ทุกวันนี้ มีเหตุผลมาจากอดีต /โดย ลงทุนแมน
อียิปต์เคยเป็นดินแดนที่ยิ่งใหญ่ของโลก
ถึงแม้วันนี้อียิปต์จะไม่ได้ยิ่งใหญ่เหมือนเดิม แต่สิ่งที่คนทั่วโลกใช้ทุกวันนี้โดยมีพื้นฐานจากอียิปต์คือ เลขฐานสิบ หรือการนับถึงสิบแล้วขึ้นหลักใหม่ไปได้เรื่อยๆไม่รู้จบ
ลองคิดดูว่าการนับเลขไม่รู้จบ ก่อให้เกิดความก้าวหน้าทางคณิตศาตร์ และ วิศวกรรมศาสตร์ ได้มากขนาดไหน?
กรีกเคยเป็นดินแดนที่ยิ่งใหญ่ของโลก
ถึงแม้วันนี้ดินแดนกรีกจะกลายเป็นกรีซ แต่พื้นฐานแนวคิดการปกครองของกรีก เป็นรากฐานของประชาธิปไตยที่ประเทศส่วนใหญ่ทั่วโลกใช้กันในวันนี้
ก็น่าคิดว่า ถ้าไม่มีนักคิดชาวกรีกในวันนั้น แนวคิดประชาธิปไตยของโลกที่ผ่านมาจะมีเส้นทางเป็นอย่างไร
โรมันเคยเป็นดินแดนที่ยิ่งใหญ่ของโลก
ถึงแม้วันนี้โรมันจะล่มสลายไปแล้ว แต่ดินแดนแถบคาบสมุทรอิตาลี เป็นจุดเริ่มต้นของการฟื้นฟูศิลปวิทยา ซึ่งทำให้คนทั่วโลกพัฒนาไปอย่างก้าวกระโดดหลังจากนั้น
สเปนเคยเป็นประเทศที่ยิ่งใหญ่ของโลก
ถึงแม้วันนี้สเปนจะไม่ได้ยิ่งใหญ่เหมือนเดิม แต่ประเทศนี้เป็นประเทศแรกในยุโรปที่ค้นพบทวีปอเมริกา และบนทวีปที่ถูกค้นพบนี้ ใครจะไปคิดว่าได้กลายเป็นต้นกำเนิดของประเทศที่มีขนาดเศรษฐกิจใหญ่สุดของโลกในเวลานี้
โปรตุเกสเคยเป็นประเทศที่ยิ่งใหญ่ของโลก
ถึงแม้วันนี้โปรตุเกสจะไม่ได้ยิ่งใหญ่เหมือนเดิม แต่ประเทศนี้เคยทำสนธิสัญญาแบ่งโลกกับสเปน ทำให้ประเทศนี้ครอบครองการค้ากับฝั่งตะวันออกทั้งหมด และนั่นเป็นสาเหตุทำให้ประวัติศาสตร์ของอยุธยามีแต่คำว่าโปรตุเกสเต็มไปหมด
เนเธอร์แลนด์เคยเป็นประเทศที่ยิ่งใหญ่ของโลก
ถึงแม้วันนี้เนเธอร์แลนด์จะไม่ได้ยิ่งใหญ่เหมือนเดิม แต่บริษัท VOC ของเนเธอร์แลนด์ เคยเป็นบริษัทที่ยิ่งใหญ่สุดในโลก และบริษัทนี้ได้เป็นต้นแบบของโลกทุนนิยมในเวลาต่อมา
รู้หรือไม่ว่าเมืองนิวยอร์ก ชื่อเดิมคือชื่อนิวอัมสเตอร์ดัม เพราะเมืองนี้เคยเป็นเมืองของเนเธอร์แลนด์มาก่อน
ฝรั่งเศสเคยเป็นประเทศที่ยิ่งใหญ่ของโลก
ถึงแม้วันนี้ฝรั่งเศสจะไม่ได้ยิ่งใหญ่สุดในโลก แต่ภาษา และวัฒนธรรมของฝรั่งเศส ได้ถูกแทรกซึมอยู่ในทุกประเทศ ไม่เว้นแม้แต่ภาษาอังกฤษที่เราต้องจำว่าเนื้อหมูจะเรียก Pork ไม่ใช่ Pig
อังกฤษเคยเป็นประเทศที่ยิ่งใหญ่ของโลก
ถึงแม้วันนี้อังกฤษจะไม่ได้ยิ่งใหญ่เหมือนเคย แต่ประเทศนี้เป็นต้นกำเนิดของการปฏิวัติอุตสาหกรรม ที่เร่งสปีดการพัฒนาของมนุษย์ให้เป็นความเร็วถึงขีดสุดตั้งแต่นั้นมา
เยอรมนีเคยเป็นประเทศที่ยิ่งใหญ่ของโลก
ถึงแม้วันนี้เยอรมนีจะไม่ได้ยิ่งใหญ่สุดในโลก แต่ประเทศนี้สามารถประดิษฐ์รถยนต์โดยใช้น้ำมันเป็นประเทศแรก และนวัตกรรมนี้ก็ถูกใช้กันเรื่อยมาจนถึงปัจจุบัน และคนประดิษฐ์นั้น ก็ชื่อ คาร์ล เบนซ์ และชื่อของเขาก็เป็นส่วนหนึ่งของรถหรูที่หลายคนใฝ่ฝัน เมอร์ซิเดส เบนซ์ ในปัจจุบันนั่นเอง
สหภาพโซเวียตเคยเป็นประเทศที่ยิ่งใหญ่ของโลก
ถึงแม้วันนี้สหภาพโซเวียตจะได้แตกประเทศออกมาแล้ว แต่ดินแดนแห่งนี้เป็นต้นกำเนิดของแนวคิดคอมมิวนิสต์ ที่มีหลายประเทศล้มเหลวเพราะปกครองด้วยแนวคิดนี้ แต่กลับมีอยู่ประเทศหนึ่งที่เอาแนวคิดนี้ไปปรับ แล้วทำให้เศรษฐกิจเติบโตอย่างรวดเร็ว
ญี่ปุ่นเคยเป็นประเทศที่ยิ่งใหญ่ของโลก
ถึงแม้วันนี้การเติบโตของญี่ปุ่นจะสะดุดลง แต่ประเทศนี้ได้มีบทบาทต่อวงการอุตสาหกรรมโลก และทำให้ทั่วโลกรู้ว่าชาวตะวันออกก็มีความสามารถไม่แพ้ชาวตะวันตกเช่นกัน
สหรัฐอเมริกาเป็นประเทศที่ยิ่งใหญ่ของโลกในปัจจุบัน
วัฒนธรรม และเทคโนโลยีของประเทศนี้ส่งผลกระทบต่อผู้คนทั่วโลก
อย่างไรก็ตามประเทศนี้กำลังถูกท้าทายด้วยมหาอำนาจใหม่ชื่อ จีน ที่ใช้การปกครองในรูปแบบที่ไม่เหมือนใคร
โดยมีการคาดการณ์ว่า ในอีก 5 ปี เศรษฐกิจของประเทศจีนจะก้าวข้ามสหรัฐอเมริกา
เรากำลังอยู่ในช่วงหัวเลี้ยวหัวต่อที่สำคัญของโลก สหรัฐอเมริกาจะยังคงความยิ่งใหญ่ต่อไปได้หรือไม่
เราน่าจะได้รู้กันในชั่วชีวิตของเรา
ไม่ว่าจะอย่างไรก็ตาม ประเทศที่จะเป็นผู้ชนะในยุคถัดไป ก็คงหนีไม่พ้นการเป็นเจ้าแห่งเศรษฐกิจ และเทคโนโลยี
ในโลกที่กำลังก้าวเข้าสู่ยุค Singularity หรือยุคที่หุ่นยนต์มีสติปัญญาที่ก้าวข้ามมนุษย์
แต่ดูเหมือนว่ามนุษย์จะยังมีปัญหา และต่อสู้กันว่าประเทศไหนจะขึ้นมาเป็นประเทศที่ยิ่งใหญ่รายใหม่
จนลืมคิดไปว่า ไม่ว่าจะเป็นผู้ยิ่งใหญ่แค่ไหน
สุดท้าย มันก็จะเสื่อมลงอยู่ดี
ความรุ่งเรือง และความร่วงโรย
ล้วนเป็นสิ่งที่เกิดขึ้นซ้ำแล้วซ้ำเล่าในประวัติศาตร์มนุษย์
แต่ทุกอย่าง ต่างก็หลงเหลือร่องรอยแห่งภูมิปัญญาเอาไว้
กลายเป็นชิ้นส่วนสำคัญที่ค่อยๆ ปะติดปะต่อจนกลายเป็นความก้าวหน้าของมนุษย์ในยุคปัจจุบัน
สิ่งที่เป็นเราอยู่ทุกวันนี้ มีเหตุผลมาจากอดีต แทบทั้งสิ้น
เรื่องราวที่น่าสนใจตลอดช่วงเวลาดังกล่าว ได้ถูกหลอมรวมให้เกิดหนังสือเล่มนี้
หนังสือที่สรุปครบทุกอย่าง ทำให้เราเข้าใจภาพรวมได้ในเล่มเดียว
หนังสือ "เศรษฐกิจโลก 1,000 ปี" พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)